b"\n_START_ARTICLE_\nHieronim Ullrich\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gozdarski \xc5\xa1oli v Da\xc5\xa1icah (1830) je slu\xc5\xbeboval kot gozdarski pripravnik in pristav po zasebnih veleposestvih na \xc4\x8ce\xc5\xa1kem in Moravskem, med marcem in novembrom  1837 je bil nepla\xc4\x8dani pripravnik v slu\xc5\xbebi komorne carinske uprave v Bovcu, do oktobra 1838 je bil gozdar pri kameralnem gospostvu na Bledu nato do 1859 gozdarski nadupravitelj Blejskega gospostva briksen\xc5\xa1ke \xc5\xa1kofije, od 1859 pa ravnatelj Zoisovih fu\xc5\xbein na Javorniku. V letih 1850, 1854 in 1858 je bil tudi izpra\xc5\xa1evalni komisar pri dr\xc5\xbeavnih izpitih za obmo\xc4\x8dje gozdnega gospodarstva v Ljubljani. Ullrich je bil med ustanovitelji gozdarskega dru\xc5\xa1tva za avstrijske alpske de\xc5\xbeele in njegov prvi generalni tajnik, dru\xc5\xa1tvo je delovalo 5 let in izdajalo 14-dnevna nem\xc5\xa1ko pisana poro\xc4\x8dila, ki jih je Ullrich urejal. Imel je bogato knji\xc5\xbenico nem\xc5\xa1kih, francoskih in italijanskih klasikov ter zgodovinskih  del, ki pa se je razgubila. Bil je  dober znanec F. Pre\xc5\xa1erna, ki je Ullrichu podaril lastnoro\xc4\x8dni prepis rokopisa Nebe\xc5\xa1ke proces'je, s posvetilom (shranjeno v NUK). _NEWLINE_Ullrich je napisal ve\xc4\x8d strokovnih razprav o tedanjih gozdno gospodarskih razmerah na Kranjskem, uredil je knjigo Verhandlungen des Forstvereines der \xc3\xb6sterr. Alpenl\xc3\xa4nder bei der ersten Generalversammlung vom 1.\xe2\x80\x935 (Celovec, 1852;  Ljubljana, 1853)."